CELEX: 62012CN0259
Language: hu
Date: 2012-05-24 00:00:00
Title: C-259/12. sz. ügy: Az Аdministrativen sad — Plovdiv (Bulgária) által 2012. május 24-én benyújtott előzetes döntéshozatal iránti kérelem — Teritorialna direktsia na Natsionalnata Agentsia za Prihodite — Plovdiv kontra „RODOPI-М 91” OOD

11.8.2012   
            
            
               HU
            
            
               Az Európai Unió Hivatalos Lapja
            
            
               C 243/7
            
         Az Аdministrativen sad — Plovdiv (Bulgária) által 2012. május 24-én benyújtott előzetes döntéshozatal iránti kérelem — Teritorialna direktsia na Natsionalnata Agentsia za Prihodite — Plovdiv kontra „RODOPI-М 91” OOD
   (C-259/12. sz. ügy)
   2012/C 243/13
   Az eljárás nyelve: bolgár
   
      A kérdést előterjesztő bíróság
   
   Аdministrativen sad — Plovdiv
   
      Az alapeljárás felei
   
   
      Felperes: Teritorialna direktsia na Natsionalnata Agentsia za Prihodite — Plovdiv
   
      Alperes:„RODOPI-М 91” OOD
   
      Az előzetes döntéshozatalra előterjesztett kérdések
   
   
               1.1.
            
            
               Lehetővé teszi-e az adósemlegesség elve egy tagállam számára, hogy egy számla érvénytelenítésének nem határidőn belüli feltüntetése miatt bírságot szabjon ki annak ellenére, hogy az érvénytelenítést később könyvelésbe vették, és az érintett személy megfizette az érvénytelenítésből származó adót és annak kamatait?
            
         
               1.2.
            
            
               Jelentőséggel bírnak-e az alábbi körülmények az első kérdéssel összefüggésben:
               
                           —
                        
                        
                           a határidő, amelyen belül a számla érvénytelenítését állítólag fel kellett volna tüntetni, az érvénytelenítés időpontja szerinti naptári hónap végétől számított 14 nap;
                        
                     
                           —
                        
                        
                           a számla érvénytelenítését ténylegesen azon határidő lejártát követő egy hónappal tüntették fel, amelyen belül az érvénytelenítést állítólag el kellett volna végezni;
                        
                     
                           —
                        
                        
                           a fizetendő héát és annak kamatait befizették a költségvetésbe?
                        
                     
         
               2.
            
            
               Lehetővé teszi-e a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (1) 242. és 273. cikke a tagállamok számára, hogy a héa megállapítása szempontjából jelentőséggel bíró körülmények könyvelésbe vételére vonatkozó kötelezettségét állítólag nem határidőn belül teljesítő adóalanyra a nem határidőben megfizetett héa összegével megegyező összegű pénzbírságot szabjanak ki, ha a mulasztást később pótolták, és a fizetendő adót annak kamataival teljes mértékben megfizették?
            
         
               3.
            
            
               Jelentőséggel bír-e az a körülmény, hogy a költségvetés nem károsult, mivel az érintett személy később feltüntette a számla érvénytelenítését, és az adót annak megfelelő kamataival teljes mértékben megfizette?
            
         
               4.
            
            
               Ellentétes-e az arányosság elvével a már kamataival együtt megfizetett adó teljes összegével megegyező összegű pénzbírság kiszabása?
            
         
      (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.)